World Open 2014 (снукер)

**World Open 2014** (таксама вядомы як *Gujinggong Liquor Haikou World Open 2014* — ад назваў спонсара і горада, у якім праходзіў турнір) — прафесійны рэйтынгавы турнір па снукеры, які праходзіў з 10 па 16 сакавіка 2014 года ў міжнародным выставачным цэнтры Хайнаня, у горадзе Хайкоу, Кітай. Турнір стаў 32-м розыгрышам World Open, які быў заснаваны ў 1982 годзе пад назвай Professional Players Tournament, а таксама праходзіў пад назвамі Гран-пры (1984—2000, 2004—2009) і кубак LG (2001—2003). Кампанія Gujinggong Liquor у другі раз запар спансавала World Open. Прызавы фонд турніру склаў £478,000 (на £53,000 больш, чым у мінулым годзе), з якіх £85,000 атрымаў пераможца.

Турнір уключаў у сябе адзін кваліфікацыйны раўнд, які праходзіў на працягу двух дзён 13 і 14 снежня 2013 года (за тры месяцы да асноўнай стадыі) і ў якім гулялі 128 удзельнікаў (64 матчы). Пераможцы аўтаматычна траплялі ў асноўную стадыю, дзе да іх далучыліся чацвёра ўладальнікаў уайлдкард, якія гулялі ў папярэднім раўндзе супраць чацвярых выпадковых гульцоў з 32 ніжэйшых сеяных, якія прайшлі кваліфікацыю. Пасля гэтага, 64 снукерысты гулялі на выбыванне, пачынаючы з 1/32 фіналу. Па прычыне павялічэння колькасці ўдзельнікаў у параўнанні з мінулымі гадамі ў першых раўндах (да паядынкаў 1/8 фіналу) выкарыстоўвалася 6 гульнявых сталоў.

У кваліфікацыі абышлося без сенсацыйных вынікаў, і ўсе 16 першых сеяных турніру прайшлі ў асноўную сетку. Стыў Дэвіс, які таксама прайшоў кваліфікацыйны раўнд, прыняў удзел у турніры ў 27-ы раз, абнавіўшы свой рэкордны паказчык. У 1/16 фіналу фіналіст World Open 2013, Мэцью Стывенс з Уэльса саступіў Джаду Трампу з лікам 4:5. У трэцім круге лідар сусветнага рэйтынгу Ніл Робертсан саступіў у вырашальным фрэйме на перагулёйцы чорнага шара снукерысту з Ганконга Марка Фу — 4:5. У сваю чаргу, Робертсан аформіў 4 соценныя брэйкі на турніры і давёў рэкордную колькасць сваіх сэнчуры ў сезоне да 92-х. Пераможца трох рэйтынгавых турніраў у сезоне 2013/2014 Дзін Цзюньхуэй таксама прайграў у 1/8 фіналу Шону Мёрфі з лікам 4:5. Такім чынам, была перапынена серыя перамог кітайца ў вырашальных партыях: да свайго паражэння ён выйграў 10 вырашальных партый з 10 згуляных у сезоне. Пераможца двух апошніх World Open Марк Ален з Паўночнай Ірландыі зноў здолеў дайсці да паўфіналу, але прайграў за крок да фінальнага матчу Мёрфі — 4:6. У фінал выйшлі прадстаўнікі Англіі Шон Мёрфі і Марк Сэлбі. Найвышэйшую серыю ў асноўнай стадыі турніру, 144 ачкі, зрабіў Энтані Мак-Гіл з Шатландыі ў матчы першага раўнда супраць Марка Фу.

Пераможцам турніру стаў Шон Мёрфі, які перайграў на сваім шляху да тытула Тоні Драгу ў кваліфікацыйным раўндзе (5:1), Джымі Уайта (5:1), Марка Кінга (5:1), Дзіна Цзюньхуэя (5:4), шатландца Грэма Дота на апошнім чорным шары ў вырашальным фрэйме (5:4), Марка Алена (6:4) і свайго суайчынніка Марка Сэлбі ў фінальным паядынку (10:6). Гэтая перамога стала чатырнаццатым прафесійным і пятым рэйтынгавым тытулам у кар'еры англічаніна, а таксама першым спаборніцтвам рэйтынгавага ўзроўню, выйграным Мёрфі за тры гады (з Гранд-фінала PTC 2011).

## Турнір 
]]
World Open 2014 стаў 32-м розыгрышам турніру, заснаванага ў 1982 годзе пад назвай Professional Players Tournament, які таксама праходзіў пад назвамі Гран-пры () (1984—2000; 2004—2009) і кубак LG () (2001—2003). У 2012 годзе першынства было перанесена ў Кітай і з таго часу праходзіла ў горадзе Хайкоу.

World Open 2014 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся дзявятым рэйтынгавым турнірам снукернага сезона 2013/2014.

Матчы турніру гуляліся за шасцю сталамі ў міжнародным выставачным і каферэнцыйным цэнтры Хайнаня, а кваліфікацыя спаборніцтва праходзіла за тры месяцы да гэтага на арэне Метрадром у Барнслі, Англія.

## Прызавыя грошы 
Кампанія Gujinggong Liquor у другі раз запар спансавала World Open. Прызавы фонд турніру павысіўся ў параўнанні з мінулым годам на £53,000 і склаў £478,000. Прызавыя пераможцы засталіся на тым жа ўзроўні, што і год таму, — £85,000.

## Рэйтынгавыя ачкі 
World Open 2014 меў такое ж размеркаванне рэйтынгавых ачкоў, як і на астатніх турнірах, якія праходзілі ў Кітаі, акрамя International Championship (Усі Класік, Шанхай Мастэрс і адкрыты чэмпіянат Кітая). Пераможца турніру атрымаў 7000 рэйтынгавых ачкоў. Больш каштоўнымі турнірамі (у плане рэйтынгу) былі толькі International Championship, чэмпіянат Вялікабрытаніі (на абодвух пераможцы атрымлівалі па 8000 ачкоў) і чэмпіянат свету (пераможца атрымаў 10000 балаў)

|-
| colspan="3" align="center" style="font-size: 100%" | *Дзённая сесія*: **95**:1 (**64**), **80**:46 (**80**), **81**:40, **75**:26 (**52**), 5:**83**, 13:**91** (**91**), **102**:1 (**98**), **113**:1 (**105**), **112**:0 (**112**)*Вячэрняя сесія*: 8:**92** (**78**), 53:**62**, 18:**78**, **85**:4 (**60**), 43:**82**, **78**:49 (**78**), **77**:54
|-
| align="right" | **112**
| align="center" | Найвышэйшая серыя
| 91
|-
| align="right" | **2**
| align="center" | Соценныя серыі
| 0
|-
| align="right" | **8**
| align="center" | Серыі 50+
| 2
|}

## Серыі, вышэйшыя за 50 ачкоў 
З павялічэннем колькасці матчаў у асноўнай стадыі World Open у параўнянанні з мінулым годам амаль у два разы (з 38 да 66) павялічылася і колькасць сэнчуры, зробленых на турніры: 43, што на 22 серыі больш, чым у 2013 годзе). Шатландзец, які на турніры 2012 года вылецеў у першым раўндзе (атрымаў 980 ачкоў), меў шанцы выкарыстаць гэты турнір для апярэджання сваіх сапернікаў. З 10 па 12 месцы займалі Джон Хігінс (адставанне ад Мёрфі — больш за 1800 ачкоў), Рыкі Уолдэн (адставанне ад Хігінса — больш за 2400 ачкоў) і Марк Ален з Паўночнай Ірландыі (адставанне ад Уолдэна — 70 ачкоў). Паколькі Ален выйграў World Open 2012 (атрымаў 7000 ачкоў), ён не меў магчымасці набраць рэйтынгавыя ачкі паводле вынікаў турніру і спрабаваў выступіць як мага лепш для ўтрымання сваіх пазіцый. Уолдэн, які прайграў у першым крузе на турніры 2012 года (атрымаў 1980 ачкоў), мог выкарыстаць World Open 2014 для адрыву ад Марка і набліжэння да Хігінса, які дайшоў да чвэрцьфіналаў ў 2012 годзе (атрымаў 3500 ачкоў). Ад Алена і Уолдэна не моцна адставала і наступная тройка, Джо Пэры (адставанне ад Алена — 260 ачкоў), Роберт Мілкінс (адставанне ад Пэры — 295 ачкоў) і Марк Дэвіс (адставанне ад Мілкінса — 485 ачкоў), якія займалі з 13 па 15 месцы. Найбольш хісткія пазіцыі ў гэтай кампаніі меў Мілкінс, які дайшоў да паўфіналаў на World Open 2012 (атрымаў 4480 ачкоў), а Дэвіс, які саступіў у кваліфікацыі ў 2012 годзе (атрымаў 805 ачкоў), меў добрую магчымасць падняцца ў табелі аб рангах. За межамі топ-15, месца ў якім давала магчымасць траплення на чэмпіянат свету 2014 без кваліфікацыі, павісла на валаску. Таксама ў няпростай сітуацыі знаходзіўся і другі ўзроставы гулец мэйн-тура, Джымі Уайт, які праводзіў сярод прафесіяналаў свой 34-ы сезон, нягледзячы на тое, што паводле вынікаў турніру ён пакінуў за сабой 60-ы радок.

У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў World Open 2014.

## Відэа 
* Матч 1/32 фіналу World Open 2014 (Марк Ален - Майк Дан)
* Апошнія фрэймы матча 1/32 фіналу World Open 2014 (Стывен Магуайр - Цепчая Ун-Нух)
* Матч 1/32 фіналу World Open 2014 (Ніл Робертсан - Джэймі Джонс)
* Матч 1/32 фіналу World Open 2014 (Сяа Гадун - Панкай Адвані)
* Матч 1/32 фіналу World Open 2014 (Шон Мёрфі - Джымі Уайт)
* Апошнія фрэймы матча 1/32 фіналу World Open 2014 (Дзін Цзюньхуэй - Лі Янь)
* Матч 1/32 фіналу World Open 2014 (Джад Трамп - Чэнь Цзыфань)
* Апошнія фрэймы матча 1/32 фіналу World Open 2014 (Лян Вэньбо - Скот Дональдсан)
* Другая сесія матча 1/16 фіналу World Open 2014 (Марк Ален - Марк Уільямс)
* Матч 1/16 фіналу World Open 2014 (Марк Сэлбі - Напон Саенхам)
* Апошнія фрэймы матча 1/16 фіналу World Open 2014 (Дзін Цзюньхуэй - Панкай Адвані)
* Матч 1/16 фіналу World Open 2014 (Ніл Робертсан - Роры Мак-Лаўд)
* Матч 1/16 фіналу World Open 2014 (Джад Трамп - Мэцью Стывенс)
* Матч 1/8 фіналу World Open 2014 (Марк Сэлбі - Лян Вэньбо)
* Матч 1/8 фіналу World Open 2014 (Ніл Робертсан - Марка Фу)
* Матч 1/8 фіналу World Open 2014 (Джад Трамп - Джон Хігінс)
* Матч 1/8 фіналу World Open 2014 (Шон Мёрфі - Дзін Цзюньхуэй)
* Чвэрцьфінальны матч World Open 2014 (Марк Сэлбі - Алан Мак-Манус)
* Чвэрцьфінальны матч World Open 2014 (Марка Фу - Марк Джойс)
* Чвэрцьфінальны матч World Open 2014 (Марк Ален - Джон Хігінс)
* Чвэрцьфінальны матч World Open 2014 (Шон Мёрфі - Грэм Дот)
* Паўфінальны матч World Open 2014 (Марк Сэлбі - Марка Фу)
* Паўфінальны матч World Open 2014 (Марк Ален - Шон Мёрфі)
* Фінальны матч World Open 2014 (Марк Сэлбі - Шон Мёрфі) Другая частка

### Кваліфікацыя 

* Матч кваліфікацыйнага раўнда World Open 2014 (Джон Хігінс - Сідні Уілсан) Другая частка
* Матч кваліфікацыйнага раўнда World Open 2014 (Марк Ален - Крыс Уэйкелін) Другая частка
* Матч кваліфікацыйнага раўнда World Open 2014 (Шон Мёрфі - Тоні Дрэга) Другая частка
* Другая сесія матча кваліфікацыйнага раўнда World Open 2014 (Стывен Магуайр - Рыс Кларк)
* Матч кваліфікацыйнага раўнда World Open 2014 (Джад Трамп - Рачаёцін Ятарук) Другая частка
* Матч кваліфікацыйнага раўнда World Open 2014 (Рыкі Уолдэн - Джон Эстлі)
* Матч кваліфікацыйнага раўнда World Open 2014 (Марка Фу - Мартын О'Донэл) Другая частка
* Матч кваліфікацыйнага раўнда World Open 2014 (Дзін Цзюньхуэй - Крыстафер Кіган)
* Матч кваліфікацыйнага раўнда World Open 2014 (Сцюарт Бінэм - Робі Уільямс) Другая частка
* Матч кваліфікацыйнага раўнда World Open 2014 (Бары Хокінс - Віні Калабрэзэ) Другая частка
* Матч кваліфікацыйнага раўнда World Open 2014 (Ніл Робертсан - Аляксандр Урсенбахер)
* Матч кваліфікацыйнага раўнда World Open 2014 (Марк Сэлбі - Лю Хаацян)

## Крыніцы 
## Спасылкі 
* World Open 2014 на Snooker.org 
* Статыстыка World Open 2014 на CueTracker.net 
* Фатаздымкі World Snooker з World Open 2014 на Facebook

Катэгорыя:World Open (снукер)
Катэгорыя:2014 год у снукеры
Катэгорыя:Спорт у Кітаі ў 2014 годзе
Катэгорыя:Снукерны сезон 2013/2014
Катэгорыя:Снукерныя турніры ў Кітаі
Катэгорыя:Сакавік 2014 года